
Από το αριθ. 16/2026 πρακτικό Συνεδριάσεων

της  Κοινότητας Ν.Τρίγλιας του Δήμου

Νέας Προποντίδας Χαλκιδικής
Αριθ. Αποφ: 28/2026
  Περίληψη
 Προσωρινές κυκλοφοριακές ρυθμίσεις για τον πλήρη αποκλεισμό τμήματος της παραλιακής οδού στην Παραλία Νέας Τρίγλιας, μήκους 1.000 μ., αναγκαίες για την εκτέλεση εργασιών οδοστρωσίας.   
    Στη Ν. Τρίγλια, σήμερα την  14η  Σεπτεμβρίου 2026 ημέρα Δευτέρα και ώρα 14.00, στο Δημοτικό Κατάστημα της Κοινότητας Ν.Τρίγλιας του Δήμου Νέας Προποντίδας, συνήλθε σε συνεδρίαση το Συμβούλιο της Κοινότητας, ύστερα από την υπ’ αριθμ.49959/10-9-2026 πρόσκληση του Προέδρου, που επιδόθηκε νόμιμα με αποδεικτικό στα μέλη, σύμφωνα με το άρθρο 167  του Ν.5314/2026.
     Στη συνεδρίαση παρευρέθησαν  τα μέλη του Συμβουλίου:
 ΠΑΡΟΝΤΕΣ






ΑΠΟΝΤΕΣ
1. Λάμπρος Δημήτριος  -Πρόεδρος                      1.  Καρπουζη Πετρινή

2. Μερσηνάς Κωνσταντίνος                                 2. Μαμελετζής Δημήτριος

3.Ανέστης Κελγιάνογλου

    Στη συνεδρίαση παρευρέθηκε και η Βασιλεία Κοτζάστρατη, υπάλληλος του Δήμου, για τη τήρηση των πρακτικών της συνεδρίασης.
  Αφού διαπιστώθηκε νόμιμη απαρτία, δηλαδή σε σύνολο πέντε  (5) μελών βρέθηκαν παρόντα τα τρία (3), ο Πρόεδρος κήρυξε την έναρξη της συνεδρίασης και εισηγούμενος το θέμα της ημερήσιας διάταξης, έθεσε υπόψη του συμβουλίου:
    Ο Δήμος Νέας Προποντίδας με το υπ'αριθμ.49755/9-9-2026 εγγραφό του μας ζητά να γνωμοδοτήσουμε σχετικά με την  μελέτη κυκλοφοριακής ρύθμισης, που αφορά στην έγκριση προσωρινών κυκλοφοριακών ρυθμίσεων για τον πλήρη αποκλεισμό τμήματος της παραλιακής οδού στην Παραλία Νέας Τρίγλιας, μήκους 1.000 μ., αναγκαίες για την εκτέλεση εργασιών οδοστρωσίας.
 Στο πλαίσιο της κατασκευής των εργασιών του θέματος και για την απρόσκοπτη εκτέλεση των εργασιών, απαιτείται η λήψη προσωρινών μέτρων εκτροπής της κυκλοφορίας στην περιοχή του έργου, καθ’όλη την διάρκεια εκτέλεσης των εργασιών, σύμφωνα με την συνημμένη μελέτη εργοταξιακής σήμανσης. Η τοποθέτηση των εμποδίων και των προβλεπόμενων πινακίδων σήμανσης για την εκτροπή της κυκλοφορίας, καθώς και η μέριμνα για την ασφαλή παραμονής τους καθ΄ όλη την διάρκεια των εργασιών, θα γίνεται με ευθύνη του Αναδόχου. 

1.  Πλήρης προσωρινός αποκλεισμός οδικού τμήματος Την πλήρη προσωρινή διακοπή της κυκλοφορίας των οχημάτων, και στις δύο κατευθύνσεις, σε τμήμα της παραλιακής οδού συνολικού μήκους 1.000 μ.. Στο αποκλεισμένο τμήμα δεν επιτρέπονται η διερχόμενη κυκλοφορία, η στάση και η στάθμευση οχημάτων.

2.  Εκτροπή κυκλοφορίας – παρακαμπτήρια διαδρομή Η κυκλοφορία θα εκτρέπεται μέσω της Επαρχιακής οδού Ν. Μουδανιών και των δύο συνδετήριων οδών προς το παραλιακό μέτωπο. Η παράκαμψη θα εξυπηρετεί τις δύο κατευθύνσεις σύμφωνα με την εγκεκριμένη σήμανση.

3.  Χρονική διάρκεια εφαρμογής Οι ρυθμίσεις εφαρμόζονται για χρονικό διάστημα ενός (1) μηνός, με έναρξη την 09/09/2026 και λήξη την 09/10/2026. Ο αποκλεισμός και η παράκαμψη θα ισχύουν συνεχώς καθ’ όλη τη διάρκεια του ανωτέρω διαστήματος. ΣΧΕΔΙΟ 1 (Στο συνημμένο σχέδιο αποτυπώνεται η θέση του αποκλεισμού της οδού) 

   ΟΡΟΙ ΕΦΑΡΜΟΓΗΣ ΚΑΙ ΜΕΤΡΑ ΑΣΦΑΛΕΙΑΣ Προϋποθέσεις εφαρμογής: Οι ρυθμίσεις εφαρμόζονται μετά την ολοκλήρωση της νόμιμης διαδικασίας έγκρισης από τα αρμόδια όργανα και την εγκατάσταση της προβλεπόμενης εργοταξιακής σήμανσης. Πριν από την έναρξή τους πρέπει να ελεγχθούν η βατότητα, το διαθέσιμο πλάτος, οι συμβολές και η ασφαλής εξυπηρέτηση της εκτρεπόμενης κυκλοφορίας στη διαδρομή Π1–Π2, σύμφωνα με την ειδική μελέτη της νέας ρύθμισης. 

  Εργοταξιακή σήμανση και ασφάλιση :Η σήμανση θα καλύπτει τα άκρα Α και Β, όλες τις κάθετες οδούς που επιτρέπουν είσοδο στο αποκλεισμένο τμήμα, τα σημεία εκτροπής Π1 και Π2 και τις αναγκαίες αλλαγές κατεύθυνσης κατά μήκος της παράκαμψης. Θα προβλέπονται έγκαιρη προειδοποίηση, σαφής καθοδήγηση των οδηγών, ασφαλής οριοθέτηση της ζώνης εργασιών και τα απαιτούμενα μέσα ορατότητας κατά τις νυχτερινές ώρες, όταν οι ρυθμίσεις παραμένουν σε ισχύ. Για την σήμανση του αποκλεισμού θα πρέπει να εφαρμοστεί η προβλεπόμενη κατά το Νόμο και τις ΟΜΟΕ πινακίδες εργοταξιακής σήμανσης με τα προβλεπόμενα μέτρα ασφαλείας για την αποφυγή ατυχημάτων σε διερχόμενους πεζούς και οχήματα. 

  Ενημέρωση και εξυπηρέτηση παρόδιων χρήσεων :Με μέριμνα του αναδόχου και σε συνεννόηση με τον Δήμο και την αρμόδια Υπηρεσία Τροχαίας, θα προηγηθεί έγκαιρη ενημέρωση των κατοίκων για τον αποκλεισμό και την παράκαμψη. Η απομάκρυνση τυχόν σταθμευμένων οχημάτων θα πραγματοποιηθεί πριν από την εφαρμογή των μέτρων, με τις νόμιμες διαδικασίες. Την ευθύνη έγκαιρης ειδοποίησης και της απομάκρυνσης των σταθμευμένων αυτοκινήτων στον περιγραφόμενο χώρο την αναλαμβάνει ο Ανάδοχος. Ευθύνη αναδόχου για οποιαδήποτε βλάβη ή ατύχημα προκληθεί σε τρίτους ή ιδιοκτησίες κατά την εφαρμογή των ανωτέρω, αποκλειστικά υπεύθυνος είναι ο Ανάδοχος. Άρση των ρυθμίσεων και απόδοση της οδού σε χρήση μετά το πέρας των εργασιών και την εξασφάλιση συνθηκών ασφαλούς κυκλοφορίας, η ανάδοχος ενημερώνει την αρμόδια υπηρεσία, απομακρύνει την προσωρινή σήμανση και τα μέσα αποκλεισμού κατόπιν συνεννόησης με αυτήν και αποδίδει την οδό και τα πεζοδρόμια σε χρήση, σύμφωνα με την προβλεπόμενη τελική διαμόρφωση του έργου.

  Ο Προϊστάμενος της Δ.Τ.Υ. ΙΩΑΝΝΗΣ ΕΛΕΥΘΕΡΟΥΔΗΣ  ΠΟΛΙΤΙΚΟΣ ΜΗΧΑΝΙΚΟΣ Π.Ε. ΠΟΛΙΤΙΚΟΣ ΜΗΧΑΝΙΚΟΣ 
  Το Συμβούλιο αφού άκουσε την εισήγηση του Προέδρου, ελαβε υποψη  του το  υπ'αριθμ 49755/9-9-2026 έγγραφο του Δήμου Ν.Προποντίδας , τις διατάξεις του Ν.5314/2026 και μετά από διαλογική συζήτηση 
                       ΑΠΟΦΑΣΙΖΕΙ ΟΜΟΦΩΝΑ
   Γνωμοδοτεί θετικά με την  μελέτη κυκλοφοριακής ρύθμισης, που αφορά στην έγκριση προσωρινών κυκλοφοριακών ρυθμίσεων για τον πλήρη αποκλεισμό τμήματος της παραλιακής οδού στην Παραλία Νέας Τρίγλιας, μήκους 1.000 μ., αναγκαίες για την εκτέλεση εργασιών οδοστρωσίας, και στις δύο κατευθύνσεις, με παράλληλη εκτροπή της κυκλοφορίας μέσω της Επαρχιακής οδού Ν. Μουδανιών και των συνδετήριων οδών προς το παραλιακό μέτωπο.
 Οι κυκλοφοριακές ρυθμίσεις θα ισχύσουν από 09/09/2026 έως 09/10/2026, καθ’ όλη τη διάρκεια των εργασιών, σύμφωνα με την εγκεκριμένη μελέτη εργοταξιακής σήμανσης.

  Ο Ανάδοχος είναι υπεύθυνος για την τοποθέτηση, συντήρηση και ασφάλιση της απαιτούμενης σήμανσης, την έγκαιρη ενημέρωση των κατοίκων και την ασφαλή διεξαγωγή της εκτρεπόμενης κυκλοφορίας. Για οποιαδήποτε βλάβη ή ατύχημα προκληθεί σε τρίτους ή ιδιοκτησίες κατά την εφαρμογή των ανωτέρω, αποκλειστικά υπεύθυνος είναι ο Ανάδοχος. Με την ολοκλήρωση των εργασιών, η προσωρινή σήμανση και τα μέσα αποκλεισμού θα απομακρυνθούν και η οδός θα αποδοθεί εκ νέου στην κυκλοφορία.
Η απόφαση αυτή έλαβε α.α. 28/2026

Έτσι συντάχθηκε το παρόν και υπογράφεται ως κατωτέρω:

Ο ΠΡΟΕΔΡΟΣ           

                        

       ΤΑ ΜΕΛΗ
     Υπογραφή

  




       Υπογραφές
ΑΚΡΙΒΕΣ ΑΝΤΙΓΡΑΦΟ

Ο ΠΡΟΕΔΡΟΣ ΤΟΥ ΣΥΜΒΟΥΛΙΟΥ

ΤΗΣ ΚΟΙΝΟΤΗΤΑΣ Ν ΤΡΙΓΛΙΑΣ

ΔΗΜΗΤΡΙΟΣ ΛΑΜΠΡΟΣ 


